Infoboks

Divisionsforeningen præsenterede for omtrent en uge siden tre scenarier for afviklingen af de to bedste danske rækker – kun ét af scenarierne kan nu betragtes som værende i live.

Den 30. marts præsenterede Divisionsforeningen tre scenarier vedrørende muligheden for at spille Superligaen og 1. division færdig – nu er kun ét scenarie i live.

Statsminister Mette Frederiksen har mandag slået fast, at man ikke må forsamle sig i gruppe på over ti personer før tidligst 10. maj – det betyder, at der ikke kan blive spillet fodboldkampe før da.

Divisionsforeningens tre scenarier byggede på en genstart enten slut-april, start-maj eller slut-maj. Det forventes at spillerne skal bruge nogle dage på at komme i omdrejninger igen, og dermed er de to første scenarier altså ude af billedet.

Dermed må vi rette blikket mod det tredje scenarie, hvor Superligaen altså begynder i slutningen af maj, og slutter i slutningen af juli.

FIFA har ifølge flere medier besluttet at forlænge sæsonen på ubestemt tid, så alle ligaer kan blive spillet færdig.

2. division var ikke omfattet af de tre scenarier. Her arbejdede man med en række andre scenarier, som man kan læse mere om her.